b'\n_START_ARTICLE_\nDustin Cook\n_START_SECTION_\nArvokilpailut\n_START_PARAGRAPH_\nCook saavutti Vailin/Beaver Creekin MM-kilpailuissa 2015 hopeaa supersuurpujottelussa ja oli suurpujottelussa 12:s. Pyeongchangin olympialaisissa 2018 h\xc3\xa4n sijoittui supersuurpujottelussa yhdeks\xc3\xa4nneksi.\n_START_SECTION_\nMaailmancup\n_START_PARAGRAPH_\nAlppihiihdon maailmancupissa Cook kilpaili ensimm\xc3\xa4isen kerran Lake Louisen sy\xc3\xb6ksylaskussa marraskuussa 2010. Ensimm\xc3\xa4iset maailmancupin pisteens\xc3\xa4 h\xc3\xa4n saavutti Wengenin superalppiyhdistetyss\xc3\xa4 tammikuussa 2011 sijoittuen 28:nneksi. Ensimm\xc3\xa4isen palkintosijansa h\xc3\xa4n sai oltuaan kolmas Kvitfjellin supersuurpujottelussa maaliskuussa 2015. T\xc3\xa4t\xc3\xa4 ennen h\xc3\xa4n oli parhaimmillaan sijoittunut maailmancupissa sijalle 12 sek\xc3\xa4 Beaver Creekin ett\xc3\xa4 Val Gardenan supersuurpujotteluissa joulukuussa 2014. Cook voitti ensimm\xc3\xa4isen maailmancupin kilpailunsa supersuurpujottelussa M\xc3\xa9ribeliss\xc3\xa4 maaliskuussa 2015. Supersuurpujottelucupissa h\xc3\xa4n oli viides kaudella 2014\xe2\x80\x932015.'